شه‌فه‌ق نيوز/ زانايه‌يل شوونه‌وارناس ئه‌ڵمان كوشكيگ مێژوويى له‌ عراق دينه‌سه‌و، ك نه‌تويه‌نستنه‌ وه‌پى بڕه‌سن تا وه‌ختيگ له‌لايه‌ن ريكخرياگ تيرۆرستى داعشه‌و ناوچه‌گه‌ ته‌قياسه‌و.
له‌ى باوه‌ته‌و، بيته‌ر مێجلوس مامۆستاى زانست شوونه‌وار له‌ زانكۆى هايدلبرج، وت: كه‌سه‌يل تونڕه‌و زه‌ره‌د گه‌ورايگ ره‌ساننه‌، وه‌لێ ئه‌وه‌يش ده‌رفه‌تيگ ئه‌رامان ئه‌را ئاشكراكردن له‌لى كه‌فته‌و.
له‌تاوسان 2014، لايه‌نگره‌يل داعش هاتنه‌ ناو شار موسڵ له‌ باكوور عراق و دوياى ئه‌وه‌يش مزگفتيگ له‌بان ته‌په‌ى به‌رزيگ له‌ مه‌زارگه‌ى نه‌بى يونس ته‌قاننه‌وه‌ ك ئه‌و مزگفته‌ له‌بان كوشكيگ سه‌ربازى ئمبراتۆريه‌ت ئاشوورى دامه‌زرياوێد، ك دوياى ته‌قاننه‌وه‌ى داعش ده‌سكرده‌ هه‌ڵكه‌ند تونێل وه‌ سه‌دان مه‌تر.
جى باسه‌، وه‌ختيگيش هيزه‌يل عراقى ده‌سڵات گرتنه‌ بان شاره‌گه‌ له‌ ساڵ 2017، مقه‌يه‌تى له‌و تونێله‌يله‌ كرياو ره‌سينه‌ كوشكه‌ سه‌ربازيه‌گه‌و له‌بان داواكارى ده‌سه‌ى گشتى شوونه‌وار و كلتوور له‌ عراق، توێژه‌ره‌يليگ له‌ زانكۆى ناوبرياى ده‌سكردنه‌ ئستكشاف و گه‌نجينه‌يليگ كويه‌ن و ده‌گمه‌ن له‌ناو ئه‌و تونێله‌يله‌ دينه‌و، له‌وانه‌يش فورفه‌ى عه‌رش كوشك سه‌ربازى ك دريژيه‌گه‌ى نزيكه‌ى 55 مه‌تره‌.
